250 RÓZSA MIHÁLY 
A kainitit és thanittelepek között az a lényeges különbség, hogy míg az 
előbbi többnyire elegyes összetételű, addig a thanittelepek jóformán min- 
denütt réteges szerkezetűek és sylvinben gazdag rétegecskék erezik át. 
A kainitit- és thanittelepek, valamint azok egyes rétegcsoportjainak és 
rétegeinek összetételére vonatkozó elemzési adataimat a 19. sz. táblázatban 
foolaltam össze. 
A werra vidéki sótelepekben több helyen konstatáltam, hogy a kainitit, 
illetve thanit gyakran teljesen elszigetelve, egyes fészkekben lép fel a keménysó 
belsejében. Mindezekben az esetekben azonban a kainitfészkek közelében keskeny. 
kainittel és kősóval bélelt, többnyire vertikális hasadékokat sikerült felfedeznem. 
A lúgbeszivárgás tehát ezekben az esetekben is felülről bejutó és oldalt kiszivárgó 
lúgok révén történt. A cirkuláló lúgok nyomásegyensúlyi viszonyai helyenként 
vegyes rétegződéshez, vagyis keménysó és thanitrétegek váltakozó előfordulásához 
is vezettek. 
A keménysó-telepek képződésének kvantitativ kémiai körülményeit a 
20—21. sz. táblázatokban ismertetem. ú 
Felmerül végül az a kérdés, hogy az ifjú Zechstein-sótelepekben hol várhatók 
kieseritben gazdag fősó-, illetve kemény-sótelepek és hol kieseritszegény, vagy 
kieseritmentes karnallitit- és sylvinittelepek. 
Eddigi megfigyeléseim szerint a régebbi Zechstein-sótelepeket fedő sós- 
agyagban levő sólerakódások sorozata erre némi támpontot nyújt. 
Ahol ugyanis a sósagyag fekvő részei nagyobb mennyiségű anhidritet 
tartalmaznak, ott az anyalúgnak kalciumkloridban gazdag maradványai hatottak 
az átömlött tengervíz magnéziumszulfátjára s e helyeken kieseritszegény kálisó- 
telepek várhatók. Ahol azonban a sósagyag az átömlött tengervíz első kiválási 
terméke gyanánt alsó rétegeiben leginkább karbonátokat tartalmaz, ott az anyalúg 
maradványai vagy elfolytak, vagy pedig a kvantitativ arány a visszamaradt 
anyalúg kalciumkloridtartalma és az átömlött tengervíz mennyisége, illetve 
magneziumszulfáttartalma között az előbbinek rovására olyan volt, hogy kieserit- 
tartalmú kálifősó-telepek keletkezhettek. 
Ide vonatkozó kutatásaimnak eredményeit az ifjabb Zechstein-kálisótelepek 
ismertetése alkalmával fogom közölni. 
Kelt Budapesten, 1915 november 8-án. 
